CELEX: 62013TN0098
Language: el
Date: 2013-02-20 00:00:00
Title: Υπόθεση T-98/13: Προσφυγή της 20ής Φεβρουαρίου 2013 — CMT κατά ΓΕΕΑ — Camomilla (Camomilla)

18.5.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 141/19
            
         Προσφυγή της 20ής Φεβρουαρίου 2013 — CMT κατά ΓΕΕΑ — Camomilla (Camomilla)
   (Υπόθεση T-98/13)
   2013/C 141/35
   Γλώσσα του δικογράφου της προσφυγής: η ιταλική
   
      Διάδικοι
   
   
      Προσφεύγουσα: CMT Compagnia manifatture tessili Srl (CMT Srl) (Νάπολη, Ιταλία) (εκπρόσωποι: G. Floridia και R. Floridia, δικηγόροι)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: Camomilla SpA (Buccinasco, Ιταλία)
   
      Αιτήματα της προσφεύγουσας
   
   Η προσφεύγουσα ζητεί από το Γενικό Δικαστήριο:
   
               —
            
            
               να ακυρώσει την απόφαση του πρώτου τμήματος προσφυγών του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα), της 29ης Νοεμβρίου 2012, στην υπόθεση R 1615/2011-1, καθόσον συντρέχει ο απόλυτος λόγος ακυρότητας του άρθρου 52, παράγραφος 1, στοιχείο β', του κανονισμού 207/2009, για το κοινοτικό σήμα, δεδομένου ότι ο δικαιούχος του κοινοτικού σήματος ενήργησε κακόπιστα ζητώντας την καταχώριση, καθώς και ο σχετικός λόγος ακυρότητας που διαλαμβάνεται στο άρθρο 53, παράγραφος 1, στοιχείο α', του εν λόγω κανονισμού, σε συνδυασμό με τις διατάξεις του άρθρου 8, παράγραφος 1, στοιχείο β', και παράγραφος 5, του κανονισμού για το κοινοτικό σήμα·
            
         
               —
            
            
               επικουρικώς και μόνο σε περίπτωση κατά την οποία το Γενικό Δικαστήριο κρίνει απαράδεκτα τα έγγραφα που προσκομίσθηκαν ως συνημμένα της προσφυγής ενώπιον του τμήματος προσφυγών, εκτιμώντας ότι είναι ουσιώδη για να γίνει δεκτή η προσφυγή, να ακυρώσει την προσβαλλόμενη απόφαση λόγω μη τηρήσεως της αρχής της εκατέρωθεν ακροάσεως και προσβολής των δικαιωμάτων άμυνας και να αναπέμψει την υπόθεση ενώπιον του τμήματος ακυρώσεων προκειμένου να αποφανθεί αυτό επί της ουσίας·
            
         
               —
            
            
               εν πάση περιπτώσει, να καλέσει το ΓΕΕΑ να προβεί σε όλες τις αναγκαίες ενέργειες προκειμένου να συμμορφωθεί προς την απόφαση του Γενικού Δικαστηρίου·
            
         
               —
            
            
               να καταδικάσει το ΓΕΕΑ στα δικαστικά έξοδα της ενώπιον του Γενικού Δικαστηρίου διαδικασίας και τη δικαιούχο του σήματος του οποίου ζητείται η κήρυξη της ακυρότητας στα έξοδα της διαδικασίας ενώπιον του τμήματος ακυρώσεων και ενώπιον του τμήματος προσφυγών.
            
         
      Λόγοι και κύρια επιχειρήματα
   
   
      Καταχωρισμένο κοινοτικό σήμα του οποίου ζητείται να κηρυχθεί η ακυρότητα: Εικονιστικό σήμα που περιέχει το λεκτικό στοιχείο «Camomilla» για προϊόντα των κλάσεων 16, 18 και 24 — Κοινοτικό σήμα αριθ. 269 241
   
      Δικαιούχος του κοινοτικού σήματος: Camomilla SpA
   
      Αιτούσα την κήρυξη της ακυρότητας του κοινοτικού σήματος: Η προσφεύγουσα
   
      Αιτιολογία της αιτήσεως κηρύξεως της ακυρότητας: Εικονιστικό εθνικό σήμα που περιέχει το λεκτικό στοιχείο «CAMOMILLA» για προϊόντα της κλάσεως 25
   
      Απόφαση του τμήματος ακυρώσεων: Απόρριψη της αιτήσεως
   
      Απόφαση του τμήματος προσφυγών: Απόρριψη της προσφυγής
   
      Προβαλλόμενοι λόγοι: Παράβαση του άρθρου 52, παράγραφος 1, στοιχείο β', και του άρθρου 53, παράγραφος 1, στοιχείο α', σε συνδυασμό με το άρθρο 8, παράγραφος 1, στοιχείο β', του κανονισμού 207/2009